Ованес Съваджъян
Ованес Съваджъян () е железопътен телеграфист, почетен гражданин и кмет на Пазарджик.

Биография 
Роден е през 1844 г. в Одрин. През януари 1878 г. Ованес Съваджъян е военизиран телеграфист на гарата в Татар Пазарджик. При своето изтегляне от Татар Пазарджик командващият на османските войски Сюлейман паша иска разрешение от султана и Портата в Цариград над населението да бъде устроено клане и да опожари града. Турското правителство дава на Сюлейман положителен отговор, но телеграфистът Ованес Съваджъян променя текста на телеграмата и я предава дешифрирана в точно обратния смисъл в ръцете на паша, който не разбира морзовата азбука, и градът е спасен. След освобождението на Татар Пазарджик Ованес Съваджъян става временен кмет на града, а по-късно е началник на гарата.

Умира през 1906 г. в Своге. На 14 януари 1986 г. костите му са пренесени в алеята на заслужилите особена почит в гробищния парк на Пазарджик.

Памет и признателност 
 Ангел Каралийчев пише за подвига на арменеца разказа „Спасителят“ публикуван във вестник „Септемврийско знаме“-Пазарджик в 1966 г. за 88 години от освобождението на града.
 На негово име улица „Ованес Съваджъян“ е кръстена бившата „Арменска“ в Пазарджик, там му е поставена мраморна паметна плоча.
 На редовна сесия на Общински съвет-Пазарджик на 29 юни 2001 година с Решение № 92, общинските съветници с пълно единодушие го обявяват за „Почетен гражданин на Пазарджик“.
 Направен е и документален филм за него „Ованес Съваджъян – спасителят на Пазарджик“
 100-годишнината от смъртта му е отбелязана от общността на града на 14 октомври 2006 г. с откриване на паметник на героя на площада до кръстената на него улица. Автор е скулпторът Тома Попов. На бюст-паметника е изписано:

Източници

Литература 
 Достойни личности – Ованес Съваджъян (1844 – 1906), Официален сайт на Арменската апостолическа църква в България 
 Почит към Ованес Соваджиян, спасил Пазарджик от опожаряване в 1878 година, БНР 3 март 2015 
 Областният управител поднесе цветя на паметника на Ованес Съваджъян, Официален сайт на Областна администрация Пазарджик
 Спасителят на Татар Пазарджик Ованес Съваджъян, в-к Марица 13-10-2016 
 Поченен караул пред паметника на Ованес Съваджъян за 3 март – Професионална гимназия по строителство и архитектура
 Пазарджик погреба костите на своя Спасител в Алеята на почетните граждани, Пазарджик днес, 14 януари 2017

Външни препратки 
 Портрет на Ованес Съваджъян
 Паметна плоча на Ованес Съваджъян в Пазарджик
 Паметник на Ованес Съваджъян в Пазарджик

Арменци в България
Почетни граждани на Пазарджик
Носители на орден „За гражданска заслуга“
Носители на орден „Свети Александър“